Rafael Benítez

Rafael Benítez Maudes, nado en Madrid o 16 de abril de 1960, é un exfutbolista e actual adestrador de fútbol español. Xogaba de defensa. Na tempada 2023-2024 asinou como adestrador do Real Club Celta de Vigo.

 Traxectoria 
Entre 1974 e 1986 desempeñouse como centrocampista en equipos menores, entre eles o Real Madrid Castilla, e tras a súa retirada incorporouse ao Real Madrid como adestrador da canteira. En 1995 desvinculouse da entidade madrileña para adestrar ao Real Valladolid (1995-1996) e posteriormente ao Osasuna (1996-97).

Logo de dous anos en Valladolid e Pamplona, ascendeu ao Extremadura a Primeira División, aínda que un ano despois o equipo descendería de novo. En 1999 abandonou o club estremeño e, un ano máis tarde, empezou a adestrar ao Tenerife, co que alcanzaría un novo ascenso a Primeira.

En 2001 o Valencia contratou ao adestrador madrileño, que gañou a Liga na tempada 2001-02. En 2004 os valencianistas obtiveron unha Copa da UEFA e outro campionato de liga.

Entre 2004 e 2010 foi o adestrador do Liverpool, co que obtivo a Liga de Campións 2004-05. Con el no banco os reds venceron na FA Cup (2006) e caeron derrotados na final da Liga de Campións 2006-07.

En xuño de 2010 ficha polo Inter de Milán. Tras 17 xornadas na Liga italiana (co club no sétimo posto da clasificación), en oitavos de final da Liga de Campións e recentemente conseguido o título da Copa Mundial de Clubs da FIFA, o 23 de decembro de 2010 fíxose oficial a súa destitución logo de numerosos rumores colocándoo fóra do club.
 R. C. Celta de Vigo 
O 23 de xuño de 2023, fichou polo Real Club Celta de Vigo para as vindeiras 3 temporadas. En marzo de 2024, despois de se celebraren 28 partidos nos que só conseguiu 24 puntos (5 vitorias. 9 empates e 14 derrotas), 2 por riba do descenso, tras caer 4-0 fronte ao Real Madrid, a directiva decidiu cesalo malia ter que negociar a liquidación do contrato que ascendía a 9 millóns de euros.

 Palmarés 
 Xogador 
Parla
 Terceira División: 1981–82

 Adestrador 
Valencia
 Primeira División: 2001–02, 2003–04
 Copa da UEFA: 2003–04

Liverpool
 FA Cup: 2005–06
 FA Community Shield: 2006
 UEFA Champions League: 2004–05
 Supercopa de Europa: 2005

Internazionale
 Supercoppa Italiana: 2010
 Copa Mundial de Clubs da FIFA: 2010

Chelsea
 UEFA Europa League: 2012–13

Napoli
 Coppa Italia: 2013–14
 Supercoppa Italiana: 2014

 Persoal 
 Premio Don Balón: 2002
 Adestrador do ano da UEFA: 2003–04, 2004–05
 Adestrador do Mes da Premier League: novembro de 2005, decembro de 2005, xaneiro de 2007, outubro de 2008, marzo de 2009, abril de 2013

 Notas 

 Véxase tamén 
 Ligazóns externas 
 Sitio web oficial 

Categoría:Nados en 1960
Categoría:Nados en Madrid
Categoría:Futbolistas da Comunidade de Madrid
Categoría:Defensas de fútbol
Categoría:Xogadores do Real Madrid Castilla
Categoría:Xogadores do Linares CF
Categoría:Adestradores de fútbol de España
Categoría:Adestradores do Real Madrid Castilla
Categoría:Adestradores do Real Valladolid
Categoría:Adestradores do CA Osasuna
Categoría:Adestradores do CD Tenerife
Categoría:Adestradores do Valencia CF
Categoría:Adestradores do Liverpool FC
Categoría:Adestradores do Inter de Milán
Categoría:Adestradores do Chelsea FC
Categoría:Adestradores do SSC Napoli
Categoría:Adestradores do Real Madrid CF
Categoría:Adestradores do Newcastle United FC
Categoría:Adestradores do Everton FC
Categoría:Adestradores gañadores da Liga de Campións da UEFA
Categoría:Doutores honoris causa pola Universidade Miguel Hernández de Elx